Pòmału më sã przënãcywelë do ti mëslë, że za pôrã miesãcy w naszim dodomie zjawi sã jesz jeden knôpiczk. Terô më bëlë corôz barżi cekawi, jak òn bãdze wëzdrzôł, jaczi òn bãdze, czedë zacznie sã z nama zabawiac, czë bãdze nas słëchôł i czë më bãdzemë mielë z nim wiele robòtë. Starszi téż pòmału sã szëkòwelë na jegò narodzenié. Kùpilë mù nowé łóżeczkò, nową, mòdrą sztëpdeczkã i nowé òbleczënczi z mòdrima dodôwkama.